Hinnad on madalad, mitte sellised nagu läinud talvel olid. 1 kuupmeetri hakke eest makstakse vaid 60 krooni. Pärast lõikamist, virnadesse kokkuvedu ja hilisemat hakkimist laekub omanikule üsna pisike summa (millele ihub maksuamet omakorda hammast   ).  Samas pole vaja tehtud töö eest enne lõppsumma laekumist maksta, nagu juhul, kui keegi teine selle teenuse osutab. Sama firma puhul arvatakse teenus väljatuleva hakke eest makstavast summast maha. Metsaomanik müüb kasvava metsa (võsa) raieõiguse, kui kasutada metsanduslike terminite keelt.